ועדת העבודה, הרווחה והבריאות, כנסת 18, פרוטוקול מספר 459, 2011-03-22 14:00

חיים כץ: צהריים טובים, היום יום השלישי בשבוע, ט"ז באדר ב, ה-22 לשלישי 2011 ואני מתכבד לפתוח את הישיבה.

חיים כץ: הנושא שעל סדר היום, אישור אזורי סיוע לצורך מימוש הוראות סעיף 7א(ב)(2) לחוק קליטת חיילים משוחררים, התשנ"ד-1994, פרוטוקול 459.

חיים כץ: גבירתי היועצת המשפטית, בבקשה.

נועה בן-שבת: הוועדה אישרה את תקנות קליטת חיילים משוחררים, קרן לעידוד לימודי השכלה גבוהה.

נועה בן-שבת: אישרה בהם תקנה שלוש שקבעה זכאות לסיוע לסטודנטים שמתגוררים באזורי סיוע.

נועה בן-שבת: עדיין לא נקבעו אזורי הסיוע לעניין הזכאות הזאת לסטודנטים.

חיים כץ: ומה התקנות האלה באות להגיד?

נועה בן-שבת: כעת הממשלה מביאה פה הצעת מחליטים ופועלת, כנראה, על ארבעת השרים, בהתייעצות עם השר שממונה על נושא הביטוח הלאומי באישור ראש הממשלה.

חיים כץ: מנהלת השירות.

יעל כהן: מנהלת השירות האזרחי.

נועה בן-שבת: מנהלת השירות האזרחי והלאומי, סליחה, באישור ראש הממשלה ומביאה את זה לאישור הוועדה, את ההחלטה לאזורי סיוע.

נועה בן-שבת: זאת אומרת, סטודנטים שמתגוררים באזורים המוצעים כאן.

חיים כץ: תקריאי איפה הם מוצעים.

נועה בן-שבת: למעשה, מה שמציעים פה, זה מה שכתוב פה בפסקה שתיים.

חיים כץ: אז תקריאי את הכל , כך שלא תצטרכי לקרוא אחרי זה, או שאת לא צריכה לקרוא.

נועה בן-שבת: אני לא צריכה לקרוא.

חיים כץ: אז תקריאי את מה שצריך.

נועה בן-שבת: מה שרציתי בסעיף שתיים זה: "האזורים שלהלן יוגדרו כאזורי עדיפות לאומית לעניין החלטה זו, יהוו אזורי סיוע לצורך הוראות סעיף 7א(ב)(2), זה הנגב כהגדרתו בחוק הרשות לפיתוח הנגב התשנ"ו-1991 והגליל כהגדרתו בחוק הרשות לפיתוח הגליל התשנ"ג-1993".

חיים כץ: מישהו יש הערות פה על האזורים האלה?

נועה בן-שבת: רציתי לשאול, למעשה, כשהועברה ההחלטה לגבי אזורי הסיוע לעניין המוסדות להשכלה גבוהה שהתלמידים בהם יזכו לסיוע, דובר על ארבעה אזורי סיוע.

נועה בן-שבת: דובר על נגב וגליל דובר על העיר אשקלון ודובר על יהודה ושומרון, כעת לא מצוינת לא העיר אשקלון ולא יהודה ושומרון.

נועה בן-שבת: בנוסף לזה אין פה התייחסות לאזורים שאנחנו יודעים שנמצאים במרכז הארץ והם כיסי מצוקה, זאת אומרת אמנם הם לא בפריפריה הגיאוגרפית.

חיים כץ: בסדר, אנחנו לא הולכים להרחיב.

חיים כץ: למה לא מצוינת העיר אשקלון?

גילה גמליאל: היועצת המשפטית תיתן את ההבהרה.

יעל כהן: השיקולים שנגעו לקביעת אזורי הסיוע, לעניין תקנה שתיים בעניין המוסדות, הם שיקולים שמבוססים גם על הרצון למשוך אוכלוסייה אל המקום.

יעל כהן: יהודה ושומרון נכנסו בגלל מצב בטחוני שלאורו רוצים למשוך לשם אוכלוסייה ואשקלון לאור מכלול השיקולים והנסיבות שבגללם חשבו שנכון להכניס אותה כדי לעודד סטודנטים להגיע לשם.

חיים כץ: מכללת ספיר.

יעל כהן: ספיר זה שדרות.

חיים כץ: מכללת אשקלון.

יעל כהן: זה מכלל אשקלון באשקלון.

חיים כץ: ספיר זה שדרות זה הנגב, שם אין בעיה בכלל.

יעל כהן: רצו למשוך גם סטודנטים אל אשקלון ולכן הכניסו אותה לתוך תקנה שתיים.

יעל כהן: תקנה שלוש שבשבילה אנחנו מביאים כרגע את ההצעה מתייחסת לעידוד החיילים שגרים שם.

יעל כהן: אנחנו לא חושבים שהמאפיינים של אשקלון הם מיוחדים ברמה ארצית ושאין עוד מקומות כמוה וצריך לעודד את האוכלוסייה שגרה בה.

יעל כהן: זאת לעומת הנגב והגליל, שהם הפריפריה היותר רחוקה של מדינת ישראל ואנחנו רוצים שאת המשאבים, שהם מוגבלים, יחלקו רק בין האנשים שמתגוררים בפריפריה.

חיים כץ: מאה אחוז.

חיים כץ: יש למישהו עוד משהו להעיר?

חיים כץ: לך גבירתי, יש לך עוד משהו להעיר?

נועה בן-שבת: לא, מעבר לזה אין לי.

חיים כץ: אי לכך אנחנו נצביע לאישור התקנות כפי שהקראית בסעיף שתיים, אני לא חושב שצריך להקריא מעבר לזה.

חיים כץ: הצבעה: בעד – רוב נגד – מיעוט סעיף 2 נתקבל.

חיים כץ: תודה רבה לכל חברי הכנסת שנמצאו פה בוועדה ויש להם זכות הצבעה, אישרו.

חיים כץ: תודה רבה, התקנות אושרו, הישיבה נעולה.